stanford-oval/wikipedia huggingface dataset:
Linda Eerikäinen
Perhesuhteet

Päivi Angervuo: äiti, kuollut
Aaro Vaalanne: Isä, jonka kanssa ei ollut lapsuudessaan tekemisissä tämän narsististen taipumusten vuoksi. Välit paranivat ennen Lindan vankilaan joutumista, ja Aaron menetettyä muistinsa olleet hyvissä väleissä, siitäkin huolimatta, että Lindalle paljastui Aaron tappaneen Antonin.
Anton Helenius: veli, auttoi tätä huumevelkojensa kanssa, kuollut
Viola Angervuo: tytär, jolta salasi vuosikausia olevansa tämän äiti. Nykyään hyvissä väleissä, Viola asuu Balilla.
Ilo Angervuo: tyttärensä poika.
Mira Angervuo: miniä, Violan ex-vaimo ja nykyinen puoliso. Olivat aluksi huonoissa väleissä Miran kiusattua Violaa, mutta välit paranivat myöhemmin.
Noel Axelsson: lanko, Lindan kuolleen poikaystävän ja Violan isän Paulin veli.
Nadja Tamminen: siskopuoli Aaron kautta. Eivät ole juuri tekemisissä, sillä Linda ei tule toimeen Nadjan äidin Evan kanssa.
Anni Vatanen: isoäiti, vankilassa.
Ystävyyssuhteet

Joanna Lumijoki: Entinen työkaveri, kämppis ja hyvä ystävä. Eivät tulleet aluksi toimeen, mutta Lindan pelastettua Joannan hengen työkeikalla antoivat toisilleen uuden mahdollisuuden.
Noel Axelsson: Violan setä, ex-miehensä Paulin veli. Olivat jo nuoruudessa hyviä ystäviä. Linda myös työskenteli jonkin aikaa Noelin alaisena.
Marianna Kurki: Nykyinen kämppis ja ystävä. Linda oli aluksi hieman varuillaan Mariannan menneisyydestä johtuen, mutta ystävystyivät pian paremmin.
Monica Mustavaara: Kaveri
Camilla Mustavaara: Kaveri
Miki Kajander: Entinen työkaveri ja ystävä. Linda pidätti Mikin tämän sekaannuttua huumerikollisuuteen.
Tiina Rajala: Pomo ja ystävä. Rajala tapaili myös jonkin aikaa Lindan isää Aaroa.
Särkilampi (Jyväskylä, Tikkakoski)

| Särkilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°25′31″N, 25°37′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskuoja:  oja Luonetjärveen 
Järvinumero:  14.295.1.031
Mittaustietoja
Pinnankorkeus:  152,8 m  
Pituus:  330 m  
Leveys:  210 m  
Rantaviiva:  0,884 km  
Pinta-ala:  4,543 ha  
Saaria:  ei saaria 
 fiSärkilampi 
Särkilampi  on Keski-Suomessa Jyväskylässä Tikkakosken kylän lähellä sijaitseva lampi.
Maantietoa

Lammen pinta-ala on 4,5 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 152,8 metriä mpy.
Valkealampi (Jyväskylä)

| Valkealampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°21′09″N, 25°33′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskuoja:  oja Joutenjokeen 
Järvinumero:  14.295.1.007
Mittaustietoja
Pinnankorkeus:  174,4 m  
Pituus:  190 m  
Leveys:  100 m  
Rantaviiva:  0,447 km  
Pinta-ala:  1,134 ha  
Saaria:  ei saaria 
 fiValkealampi 
Valkealampi  on Keski-Suomessa Jyväskylässä Vertaalan kylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 174,4 metriä mpy.
Vedenpuhdistamon lampi (Tikkakoski, läntinen)

| Vedenpuhdistamon lampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°22′42″N, 25°38′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskujoki:  ei laskuojaa 
Järvinumero:  14.295.2.002
Mittaustietoja
Pinnankorkeus:  120 m  
Pituus:  380 m  
Leveys:  100 m  
Rantaviiva:  0,896 km  
Pinta-ala:  2,957 ha  
Saaria:  ei saaria 
 fiVedenpuhdistamon lampi 
Vedenpuhdistamon lampi Vedenpuhdistamo on Keski-Suomessa Jyväskylässä Tikkakosken kylän lähellä sijaitseva lampi.
Maantietoa

Lammen pinta-ala on 3,0 hehtaaria, se on 400 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Autiojoen valuma-alueeseen (14.295) se kuuluu. Lammen vedenpinnan korkeus on 120 metriä mpy.
Jin-Soo Kwon

| Jin-Soo Kwon |
| --- | --- |

Näyttelijä(t):  Daniel Dae Kim
Ensiesiintyminen:  Maahansyöksy
Viimeinen esiintyminen:  Loppu
Keskeiset jaksot:  Erilaisia tulkintoja Löytötavaroita Lasinen ballerina Ji Yeon Kuoleman saari Paketti
Henkilötiedot
Koko nimi:  Jin-Soo Kwon
Ammatti:  ovimies, entinen upseeri
Asuinpaikka:  Namhae, Etelä-Korea
Infobox OKNimi-testi OK: 
Jin-Soo Kwon on Daniel Dae Kimin esittämä kuvitteellinen hahmo yhdysvaltalaisessa televisiosarjassa Lost. Hahmo on yksi päähenkilöistä, vaikka Daniel Dae Kimin mukaan käsikirjoittajat alun perin suunnittelivat hahmon tappamista jo sarjan ensimmäisellä tuotantokaudella.
Taustaa > Ennen onnettomuutta

Jin työskenteli hotellin ovimiehenä, kun hän tapasi ensimmäinen kerran tulevan vaimonsa Sunin. Kun Jin ja Sun halusivat mennä naimisiin, Jinin piti anoa Sunin isän suostumusta. Vastapalvelukseksi Jin joutui tekemään tälle töitä. Jin ja Sun halusivat lapsia, mutta yritykset eivät tuottaneet tulosta. Lääkäri kertoi, ettei Sun voi saada lapsia. Myöhemmin tohtori tapaa Sunin kahdestaan ja kertoo, että tosiasiassa Sun on terve ja Jin on steriili.
Lopulta Sun aikoo karata avioliitosta lähtemällä Sydneyn lentokentältä ennen edessä olevaa lentoa. Juuri kun hän on katoamassa oven edessä olevaan autoon, hän tajuaa rakastavansa Jiniä ja jää kentälle viime hetkellä.
Taustaa > Onnettomuuden jälkeen

Jin on saarella hyvin tarkka siitä, kenen kanssa Sun liikkuu. Jin puhuu vain koreaa, mutta Sun puhuu myös englantia. Jin ei kuitenkaan tiedä Sunin englannin kielen taidoista. Kun Jin ja Michael ajautuvat tappeluun, Sun käskee heitä lopettamaan englanniksi. Kun Jin saa tietää Sunin valehdelleen, kaksikon välit viilenevät. Jinin valmistautuessa lauttamatkaan Sun antaa hänelle lapun, joissa on tärkeitä sanoja englanniksi. Jin pyytää Sunilta anteeksi ja sanoo lähtevänsä lautalle sen takia, että hän voisi pelastaa Sunin saarelta. Kun Jin on lautalla Michaelin, Waltin ja Sawyerin kanssa, he huomaavat toisen laivan satelliitissa ja ampuvat hätäraketin. Laivan miehistö kaappaa Waltin, ampuu Sawyeria olkapäähän ja räjäyttää lautan kappaleiksi käsikranaatilla.
Taustaa > Toinen tuotantokausi

Ilman Jiniä Michael ja Sawyer ajelehtivat meressä räjäytetyn lautan kappaleilla. Saapuessaan rantaan kaksikko kuulee Jinin huutoa viidakosta. Kädet sidottuina pakeneva Jin juoksee rannalle. Ihmiset, joita he luulevat Toisiksi, paljastuvatkin koneen takaosassa olleiksi. Ana Lucian johtamana takaosan selviytyneet vaeltavat etuosan selviytyneiden luokse, jolloin Jin kohtaa jälleen Sunin. Pian Sun saa tietää olevansa raskaana. Jin on tiedosta iloinen, mutta Sun kertoo totuuden, että Jin ei voi hedelmöittää naista. Kun Sun vakuuttaa, ettei hän ole ollut muiden miesten kanssa, Jin uskoo ihmeen tapahtuneen.
Tuotantokauden päätösjaksossa Jin ja Sun auttavat Sayidia purjehtimaan Desmondin veneellä saaren toiselle puolelle. Jin, Sun ja Sayid odottavat Toisia, mutta menettävät veneen näille.
Taustaa > Kolmas tuotantokausi

Sun opettaa englantia Jinille, joka oppii tärkeitä sanoja myös Sawyerilta. Jin auttaa Hurleytä kääntämään viidakosta löytämänsä pakettiauton ympäri. Jin löytää Sawyerin ja Hurleyn kanssa Paulon makaamasta viidakossa halvaantuneina. He luulevat häntä kuolleeksi ja hautaavat elävältä Nikkin rinnalla.
Jin lähtee Desmondin, Charlien ja Hurleyn kanssa viidakkoon etsimään saarelle saapunutta Naomia. Löydettyään hänet he vievät Naomin rannalle.
Karlin varoituksen jälkeen Jin, Sayid ja Bernard jäävät väijymään Toisia. He tappavat Toisista seitsemän, mutta Toiset saavat heidät kuitenkin kiinni. Yksi Toisista uhkaa tappaa Jinin, jos Bernard ei kerro missä loput heistä ovat. Bernard kertoo, minkä vuoksi Jin jää henkiin. Hurley pelastaa kolmikon ajamalla yhden toisen päälle löytämällään autolla. Sawyer tappaa Tomin.
Taustaa > Neljäs tuotantokausi

Jin päättää jäädä Sunin kanssa rannalle, kun Locken ryhmä suuntaa parakeille. Kun Sun ja Jin keskustelevat lapsestaan, Jin ehdottaa lapselle nimeksi Ji Yeon. Sunin tivattua Faradaylta pelastavatko he heidät, Sun päättää lähteä Locken ryhmän luo Jinin kanssa. Juliet estää lähdön paljastamalla Jinille Sunin syrjähypyn, mistä Jin suuttuu ja jättää Sunin. Pian Jin antaa kuitenkin anteeksi Sunille.
Sayidin palattua rannalle pikaveneellä Jin, Sun ja Aaron matkaavat hänen kanssaan Kahana-laivalle. He järkyttyvät kohdatessaan Michaelin. Löydettyään pommin laivalta Jin ja Michael yrittävät purkaa sen. Pommi kuitenkin virittyy, ja Michael käskee Jinin paeta. Jin ei ehdi hypätä helikopteriin ennen kuin laiva räjähtää. Kaikki helikopterissa olleet luulevat Jinin kuolleen.
Taustaa > Vaihtoehtoinen aikajana

Vaihtoehtoisessa aikajanassa Jin ja Sun olivat edelleen rakastuneita toisiinsa ja olivat mukana Oceanic Airlinesin lennolla 815. Jin toi mukanaan kultakellon bisneslahjana sekä 25000 dollaria, jotka olivat Jinin tietämättä maksu Keamylle, jonka Sunin isä oli maksanut Jinin tappamisesta. Sunin kommentoidessa Jinille Rosen ja Bernardin onnellisuudesta Jin käski Sunia napittamaan puseronsa. Lentokentällä Jin joutui selvittämään turvatarkastajille tuomaansa rahasumman. Asian selvittyä Jin ja Sun kirjautuivat hotelliin. Jin pyysi eri huoneita jottei heidän suhteensa paljastuisi. Illalla Jin ja Sun päätyivät sänkyyn keskenään.
Sun ehdotti, että he pakenevat maasta kuten Jinin isä oli ehdottanut. Keamy saapui heidän luokseen vaatien Jinin olinpaikkaa. Omar löysi Jinin ja vei hänet Keamyn ravintolaan sitoen hänet tuoliin ja piilottaen hänet kylmiöön. Sayidin tappaessa Keamyn ja tämän miehet, hän vapautti Jinin. Sunin ja Mikhailin saavuttua paikalle Jin ampui Mikhailia silmään. Sun haavoittui tilanteen seurauksena ja Jin vei hänet sairaalaan. Sun paljasti Jinille olevansa raskaana. Sairaalassa paljastui, että vauva on kunnossa. Kun Juliet teki Sunille ultraäänitutkimuksen, Sun ja Jin saivat näyn entisestä elämästään saarella ja he molemmat alkoivat puhua englantia sujuvasti. Jin ja Sun olivat läsnä kirkossa muiden selviytyneiden kanssa, kun Christian avasi kirkon ja kirkas valkoinen valo ympäröi selviytyneet ”siirtäen heidät eteenpäin”.
Michael Nyman

Michael Nyman.
Michael Laurence Nyman (s. 23. maaliskuuta 1944 Lontoo) on brittiläinen säveltäjä, pianisti ja libretisti. Hän on tunnettu minimalistina, ja hän juuri käytti tätä nimitystä musiikissa ensimmäisenä.
Nyman syntyi työväenluokkaiseen juutalaisperheeseen Lontoon East Endissä. Hän opiskeli Royal Academy of Musicissa ja King’s College Londonissa. Hän saavutti varhaisella urallaan menestystä myös musiikkiarvostelijana.
Nyman on säveltänyt runsaasti elokuvamusiikkia tunnetuimpina esimerkkeinä Piano (1993) sekä monet Peter Greenawayn ohjaamat elokuvat. Lisäksi hän on säveltänyt muun muassa kamarimusiikkia ja oopperaa. Hän on johtanut vuodesta 1981 omaa Michael Nyman Bandiaan.
Traktaatti (kirjallisuus)

Uskonnollinen traktaatti tuulilasinpyyhkimen alla.
Traktaatti on lyhyt, yleistajuinen uskonnollinen kirjanen, joskus myös kansainvälinen sopimus.  Traktaatin merkitys on historian kuluessa vaihdellut. Yleensä sillä on tarkoitettu lyhyttä ja iskevää tekstiä, joka tutustuttaa lukijan käsiteltävään aiheeseen tiivistetysti ja nopeasti. Traktaattien julkaiseminen lisääntyi  kirjapainon keksimisen jälkeen, kun  massapainattaminen tuli mahdolliseksi. Esimerkiksi monet Martti Lutherin julkaisut olivat traktaatteja.lähde?
Karhujärvi (Jyväskylä)

| Karhujärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°19′18″N, 25°48′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskupuro:  Karhupuro Alvajärveen 
Järvinumero:  14.297.1.003
Mittaustietoja
Pinnankorkeus:  135,5 m  
Rantaviiva:  2,031 km  
Pinta-ala:  11,492 ha  
Tilavuus:  0,0005559 km³ 
Keskisyvyys:  4,84 m  
Suurin syvyys:  9,5 m  
Saaria:  1 
 fiKarhujärvi 
Karhujärvi  on Keski-Suomessa Jyväskylässä Perä-Palokan kylän lähellä sijaitseva järvi.
Maantietoa

Järven pinta-ala on 11,5 hehtaaria, se on 750 metriä pitkä ja 300 metriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 555 900 kuutiometriä. Sen keskisyvyys on 4,8 metriä ja suurin syvyys on 9,5 metriä. Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karhupuron valuma-alueeseen (14.297) se kuuluu. Järven vedenpinnan korkeus on 135,5 metriä mpy.
Loúis Tsátoumas

| Mitalit | Mitalit | Mitalit |  |
| --- | --- | --- | --- |
|  Loúis Tsátoumas |  Loúis Tsátoumas |  Loúis Tsátoumas |  |
Maa:   Kreikka
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Zürich 2014 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Birmingham 2007 | pituushyppy |  |
Louis Tsátoumas (kreik. Λούης Τσάτουμας, s. 12. helmikuuta 1982 Messíni) on kreikkalainen pituushyppääjä.
Tsátoumas sijoittui neljänneksi alle 18-vuotiaiden MM-kilpailuissa 1999. Hän voitti junioreiden Euroopan-mestaruuden 2001 ja alle 23-vuotiaiden Euroopan-mestaruuden 2003. Pariisin MM-kilpailuissa 2003 hän oli kahdestoista. Tsátoumas karsiutui vuonna 2004 sekä Budapestin sisäratojen MM-kilpailuissa että Ateenan olympialaisissa, mutta selviytyi seuraavana vuonna Madridin sisäratojen EM-kilpailuissa loppukilpailuun jääden siinä ilman tulosta. Moskovan sisäratojen MM-kilpailuissa 2006 hän sijoittui neljänneksi tuloksella 810 cm ja myöhemmin samana vuonna Göteborgin EM-kilpailuissa kahdeksanneksi.
Tsátoumas saavutti hopeaa Birminghamin EM-hallikisoissa 2007 tuloksella 802. Hän oli yksi ennakkosuosikeista MM-kisoihin 2007, mutta joutui loukkaantumisen takia jäämään pois. Tsátoumas karsiutui Valencian MM-hallikisoissa 2008, mutta selviytyi saman vuoden Pekingin olympialaisissa loppukilpailuun jääden siinä ilman tulosta. Torinon EM-hallikisoissa 2009 hän karsiutui, mutta oli myöhemmin samana vuonna Berliinin MM-kilpailuissa yhdestoista. Barcelonan EM-kisoissa 2010 hän oli kuudes tuloksella 809 cm, mutta karsiutui seuraavana vuonna sekä Pariisin EM-hallikisoissa että Daegun MM-kilpailuissa. Istanbulin sisäratojen MM-kilpailuissa 2012 Tsátoumas sijoittui kuudenneksi. Hän karsiutui loppukilpailusta Lontoon olympialaisissa. Vuonna 2013 hän sijoittui viidenneksi Göteborgin EM-hallikisoissa ja kymmenenneksi Moskovan MM-kilpailuissa. Zürichin EM-kilpailuissa 2014 hän saavutti hopeaa tuloksella 815 cm.
Kreikan mestaruuden Tsátoumas on voittanut ulkoradoilla 2003–2008, 2010–2011 ja 2013–2015 sekä sisäradoilla 2004–2009, 2011–2012 ja 2014–2015. Hän voitti Euroopan cupin pituuskilpailun 2003, 2007 ja 2008 ja oli kolmas IAAF:n yleisurheilufinaalissa 2006. Välimeren kilpailuissa hän on saanut kultaa 2013 ja pronssia 2009.
Tsátoumasin ennätys on 866 cm, jonka hän hyppäsi 2. kesäkuuta 2007 Kalamátassa. Tulos on Kreikan ennätys ja sijoittuu kaikkien aikojen tilastossa 12:nneksi. Tsátoumas piti hallussaan myös sisäratojen Kreikan ennätystä tuloksella 823 cm.
Sattanen

Sattanen on Kittilän ja Sodankylän kuntien alueella virtaava Kemijoen sivujoen Kitisen noin 70 kilometrin pituinen sivujoki. Se saa alkunsa Kittilän Pomokairalta ja laskee Kitiseen Sattasen kylässä noin kymmenen kilometriä Sodankylän keskustan pohjoispuolella. Sattasen pisin sivujoki on noin 50 kilometrin pituinen Soasjoki.lähde?
Nimi Sattanen tulee saamen kielen hiekkaa tarkoittavasta sanasta "satta".
Alalampi (Jyväskylä)

| Alalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Jyväskylä (Jyväskylän maalaiskunta)
Koordinaatit:  62°18′54″N, 25°45′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskupuro:  Karhupuro Alvajärveen 
Järvinumero:  14.297.1.001
Mittaustietoja
Pinnankorkeus:  99,5 m  
Pituus:  420 m  
Leveys:  160 m  
Rantaviiva:  0,901 km  
Pinta-ala:  3,459 ha  
Tilavuus:  41 300 m³  
Keskisyvyys:  1,19 m  
Suurin syvyys:  3 m  
Saaria:  ei saaria 
 fiAlalampi 
Alalampi  on Jyväskylässä, entisessä Jyväskylän maalaiskunnassa Perä-Palokassa sijaitseva lampi.
Maantietoa

Lammen pinta-ala on 3,5 hehtaaria, se on 400 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 41 300 kuutiometriä. Sen keskisyvyys on 1,2 metriä ja suurin syvyys on 3,0 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karhupuron valuma-alueeseen (14.297) se kuuluu. Lammen vedenpinnan korkeus on 99,5 metriä mpy.
We’ll Meet Again

| ”We’ll Meet Again” Vera Lynn |
| --- | --- | --- |

Kappaleen tiedot
 Albumilta: (single)
 Julkaistu: 1939
 Kesto: 03.01
”We’ll Meet Again” on vuonna 1939 tehty musiikkikappale, jonka esitti brittiläinen laulajatar Vera Lynn. Kappaleen sävelsi Ross Parker ja sanoitti Hughie Charles. We’ll Meet Again vetosi aikalaisyleisöön, koska se sopi haikeisiin eron tunnelmiin, kun sotilat jättivät rakkaansa ja perheensä taakseen palvellaakseen toisen maailmansodan armeijoissa.
Laulussa esitetyt saatesanat ”Me tapaamme taas” ovat optimistiset, koska useat sotilaat eivät palanneet rintamilta, mutta kappaletta voi tulkita niinkin, että eroavat tapaavat viimeistään taivaassa tai kuoleman jälkeisessä elämässä. Laulu antoi nimensä vuonna 1943 tehtyyn musikaalielokuvaan, jossa Vera Lynn näytteli pääosaa.
Kylmän sodan aikana Isossa-Britanniassa Vera Lynnin levytys kuului maanalaisten radioasemien musiikkivalikoimiin. BBC:n sota-ajan lähetyspalvelun tarkoitus oli käyttää kappaletta yleisön mielialan kohottamisessa, mikäli ydinsota syttyisi.
Stanley Kubrickin ohjaaman elokuvan Tohtori Outolempi loppuhuipennuksessa maailma tuhoutuu lukuisten ydinräjähdysten seurauksena Vera Lynnin esittämän kappaleen soidessa taustalla.
Kappaleesta ovat tehneet versioita muun muassa Johnny Cash, The Turtles ja The Byrds.
Aiheesta muualla

We'll Meet Again: Sanoitus (Arkistoitu – Internet Archive)
Ylälampi (Jyväskylä)

| Ylälampi |
| --- | --- |
 Ylälampi lokakuussa 2022.
Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°18′57″N, 25°46′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Tuomiojärven−Palokkajärven v−a (14.29)
Laskuoja:  oja Karhupuroon 
Järvinumero:  14.297.1.002
Mittaustietoja
Pinnankorkeus:  101 m  
Pituus:  330 m  
Leveys:  170 m  
Rantaviiva:  0,778 km  
Pinta-ala:  3,535 ha  
Tilavuus:  0.000092 km³ 
Keskisyvyys:  2,6 m  
Suurin syvyys:  4,9 m  
Saaria:  ei saaria 
 fiYlälampi 
Ylälampi  on Keski-Suomessa Jyväskylässä Perä-Palokan kylän lähellä sijaitseva lampi.
Maantietoa

Lammen pinta-ala on 3,5 hehtaaria, se on 350 metriä pitkä ja 150 metriä leveä. Se sijaitsee Touruvuoren koillispuolella Saarenmäen alla olevassa laaksossa. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 91 900 kuutiometriä. Sen keskisyvyys on 2,6 metriä ja suurin syvyys on 4,9 metriä. Sen rantaviivan pituus on 800 metriä. Sen länsipuolella sijaitsee maatila, jonka peltomaita viljellään yhä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Karhupuron valuma-alueeseen (14.297) se kuuluu. Lammen vedenpinnan korkeus on 101 metriä mpy. Lammen lounaispuolella on kaksi lampea Suolampi ja Kaakkolampi, joiden vedet laskevat Ylälampeen. Ylälammen laskuoja yhtyy Alalammen alapuolella Karhupuroon, joka laskee Alvajärveen.
Jari Yliaho

Jari Veli Yliaho (s. 9. joulukuuta 1957 Virrat) on suomalainen kitaristi, joka on tullut tunnetuksi Juice Leskinen Slam, Juice Leskinen Grand Slam sekä Siberia-yhtyeistä.
Yliaho soitti vuosina 1974–1979 Virroilta kotoisin olevassa Donna-yhtyeessä, josta toinen kitaristi Petteri Salminen oli lähtenyt liittyäkseen Juice Leskisen Juice-yhtyeeseen vuonna 1975. Salmisen tilalle tuli Tapio Manninen.
Vuonna 1979 Salminen oli jättämässä Juice Leskinen Slam -yhtyeen ja Yliahoa pyydettiin Salmisen tilalle. Yliaho liittyi bändiin ja hän ja Salminen soittavatkin molemmat kitaroita Juice Leskinen Slamin -levyllä XV yö (Tauko III). Yliaho ja Salminen soittavat yhdessä esim. kappaleen ”Rock 'n Roll 'n Blues 'n Jazz” kitarasoolon. Salmisen väistyttyä kokoonpanosta Yliaho jäi Slamin pääasialliseksi kitaristiksi ja taustalaulajaksi. Yliaho soitti kokoonpanossa syksyn 1981 loppuun, jolloin Juice Leskinen Slam hajosi.
Slamin hajottua Yliaho perusti yhdessä Donnan rumpalin Paavo Kaiholan ja basisti Jari Loisan kanssa Suomen The Policeksikin kutsutun Siberia-yhtyeen. Yhtye julkaisi vuosina 1981–1985 kaksi albumia, joista toinen – Valkoinen vankila – oli hitti. Jostain syystä Yliaho sai kuitenkin yhtyeestä tarpeekseen ja liittyi Juice Leskinen Grand Slamiin Sakari Kuosmasen tilalle. Yliaho soitti muun muassa Grand Slamin vuonna 1986 ilmestyneellä Yölento LP:llä ja vuonna 1991 ilmestyneellä Grand Slamin ”comeback”-levyllä Taivaan kappaleita.
Kun Grand Slam meni telakalle vuonna 1991, Yliaho siirtyi soolouralle, jonka aikana hän sävelsi useita kappaleita. Juice Leskinen kuoleman (24.11.2006) jälkeen Yliaho palasi uudelleen koottuun Grand Slamiin, joka esiintyi joitakin kertoja vuosina 2007–2010 Juicen muistoksi.
Kakka (jumala)

Kakka on babylonialaisessa ja akkadilaisessa mytologiassa esiintyvä alempiin jumaliin kuuluva lähettiläsjumala. Kakka mainitaan lukuisissa mesopotamialaisissa kirjoituksissa, joissa hän esiintyy usein yhdessä toisen lähettiläsjumalan, Nuskan, kanssa palvellen eri isäntiä.
Eräässä Sultantepen temppelistä löytyneen kirjoituksen Nergal ja Ereškigal versiossa Kakka on jumala Anun visiiri, joka matkustaa yhdessä Nergalin ja Namtarin kanssa. He kulkevat reittiä, joka johtaa alamaailmasta taivaan portille. Babylonialaisessa luomistarussa, Enūma Elišissä, Kakka puolestaan palvelee jumala Ansharia. Tarinan mukaan Anshar määrää Kakan viemään viestin jumala Lahmulle ja jumalatar Lahamulle.